31.8.2012 Jurnalul Oficial al Uniunii Europene L 234[1 (Acte fără caracter legislativ) ACORDURI INTERNAȚIONALE DECIZIA CONSILIULUI din 23 iulie 2012 privind poziția care urmează să fie adoptată de Uniunea Europeană în cadrul Comitetului ambasadorilor ACP-UE referitor la reatribuirea unei părți din resursele nealocate ale celui de al zecelea Fond european de dezvoltare în favoarea cooperării intra-ACP (2012/491/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 209 alineatul (2), coroborat cu articolul 218 alineatul (9), având în vedere Acordul intern între reprezentanții guvernelor statelor membre, reuniți în cadrul Consiliului, privind măsurile care trebuie luate şi procedurile care trebuie urmate pentru punerea în aplicare a Acordului de parteneriat ACP-CE (!), în special articolul 1, având în vedere propunerea Comisiei Europene, întrucât: (1) Acordul de parteneriat între membrii grupului statelor din Africa, zona Caraibilor şi Pacific, pe de o parte, şi Comunitatea Europeană şi statele membre ale acesteia, pe de altă parte, semnat la Cotonou la 23 iunie 2000 (?), a fost revizuit pentru prima dată la Luxemburg la 25 iunie 2005 () şi pentru a doua oară la Ouagadougou la 22 iunie 2010 (*) (denumit în continuare „Acordul de parteneriat ACP-UE”. A doua revizuire s-a aplicat cu titlu provizoriu de la 31 octombrie 2010. (2) Articolul 15 din Acordul de parteneriat ACP-UE instituie un Consiliu de miniştri ACP-UE cu competențe de decizie în conformitate cu Acordul de parteneriat ACP-UE. () JO L 317, 15.12.2000, p. 376. ()) JO L 317, 15.12.2000, p. 3. (') Acordul de modificare a Acordului de parteneriat între membrii grupului statelor din Africa, zona Caraibilor și Pacific, pe de o parte, şi Comunitatea Europeană şi statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27). () Acordul de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3). (3) În conformitate cu punctul 6 din anexa Ib la Acordul de parteneriat ACP-UE, Comitetul ambasadorilor ACP-UE, care acționează în numele Consiliului de miniştri ACP- UE, poate reatribui fonduri între alocările prevăzute la punctul 2 din anexa menţionată anterior, pentru a răspunde cerințelor de programare în baza unei astfel de alocări. (4)  Soldul fondurilor disponibile în cadrul pachetului financiar al celui de al zecelea Fond european de dezvoltare (FED) destinat cooperării intra-ACP este insu- ficient pentru a răspunde cerințelor de programare care au rezultat din evaluarea sa la jumătatea perioadei. Se propune transferul sumei de 195 de milioane EUR din resursele nealocate ale celui de al zecelea FED către pachetul financiar destinat cooperării intra-ACP, astfel încât să se permită finanțarea acţiunilor care se bazează pe prioritățile existente atât ale UE, cât și ale grupului statelor ACP, inclusiv reconstituirea Instrumentului financiar pentru pace în Africa în valoare de 100 de milioane EUR. (5) Uniunea ar trebui să stabilească poziția care urmează să fie adoptată în cadrul Comitetului ambasadorilor ACP-UE referitor la reatribuirea unei părți din resursele nealocate ale celui de al zecelea FED în beneficiul creditului destinat cooperării intra-ACP, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Comitetului ambasadorilor ACP-UE privind reatribuirea unei părți din resursele nealocate ale celui de al zecelea Fond european de dezvoltare în favoarea cooperării intra-ACP se bazează pe proiectul de decizie a Comitetului ambasadorilor ACP-UE atașat la prezenta decizie. Pot fi acceptate modificări formale și minore la proiectul de decizie, fără a fi necesar ca prezenta decizie să fie modificată.